צב שטוח-שריון מלאי

צב שטוח-שריון מלאי (שם מדעי: Notochelys platynota) הוא  מין יחיד בסוגו של צב ממשפחת צבי בריכה, החי בדרום-מזרח אסיה.

מאפיינים 
אורך השריון של צב זה 32 סנטימטרים וצבעו חום-אפרפר או חום-אדמדם. על השריון יש קווים רבים וכתמים שחורים. צבעו של הצב עצמו כתום-צהוב למעט הראש והצוואר החומים. הצב ניזון בעיקר מצמחי מים ופירות אך גם מחלזונות ופרוקי-רגליים. הצב נפוץ בנחלים, בריכות וביצות ביערות טרופיים עד לגובה של 1,200 מטר בתאילנד, סינגפור, ברוניי, מלזיה ואינדונזיה באיים ג'אווה, סומטרה ובורנאו. הצב נמצא בסכנת הכחדה עקב בירוא יערות, ציד למזון וסחר בחיות מחמד. בשנת 1999 ייצאה מלזיה 12,300 צבים למכירה בתור חיות מחמד אך קשה להרבות צב זה בשבי. בנוסף, יערות הגשם שבהם הוא חי נכרתים לטובת מטעים של דקל השמן מה שמאפשר לציידים להגיע לאזורים שלא היו נגישים בעבר.

קישורים חיצוניים

הערות שוליים 

צבי בריכה
תאילנד: זוחלים
בורנאו: זוחלים
בעלי חיים שתוארו ב-1834
טקסונים שתוארו בידי ג'ון אדוארד גריי
בעלי חיים בביצות באסיה
זוחלים יחידים בסוגם